Kuqhamuka Ukukhulumisana Kubi Phakathi KweZanu PF LeMDC
Lokhu kubangelwe yikungabi khona kwabe Zanu PF emhlanganweni wamabandla la eSouth Africa ngolweSibili
Kungakedluli leviki icele leMDCelikhokhelwa nguMnu Morgan Tsvangirai livumile ukungena kuhulumende womanyanoleZanu PF kanye lecele elikhokhelwa nguMnu Arthur Mutambara, sokuqhamukeukukhulumisana kubi, icele lika Tsvangirai lisethesa ibandla leZanu PF umlanduwokungazinikeli ekubunjweni kukahulumende. Icele likaTsvangirailethule umbiko lo ngolweSibili emveni kokuba iziphathamandla zeZanu PF zehlulekileukuya eSouth Africa ukuya phatheka emhlanganweni obujonge ukulungisisa into ezisele zilenga ezifana lodaba lwabosibalukhulu bezabelo kanye lodaba lwabaphathintambo ukuze kubunjwe uhulumende womanyano lo. Amaqula enhlangothi zombili zeMDCahambile eSouth Africa kodwa iqula leZanu PF lona alizange lizihluphe. Isikhulumi secele lika Tsvangirai uMnu Nelson Chamisa, embikweni awethulelamuhla, usole kakhulu isenzo seZanu PF lesi esithi siveza sobala ukuthi lelibandla alifuni ukuthi kubunjwe uhulumende womanyano ngokuphangisa njalokalinanzi inhlupho ezibhekane lozulu weZimbabwe. UChamisa uthe iqula leZanu PFlibazise ukuthi belingeke liye eSouth Africa ngoba uMongameli Mugabe, yena ophatheke emhlanganweni weAfrican Union e Adis Ababa, engaliphangaimvumo yokuthi liye kulumhlangano. Kodwa okhokhelaiqula leZanu PF kunkulumo uMnu Patrick Chimanasautshele iStudio 7 ukuthi ngamanga aluhlaza tshoko imbiko ekhitshwe licelelikaTsvangirai, esithi bona kabayanga kulumhlangano ngoba bebengazi luthongawo. Uthi batshelwe ngawo izolo ebusuku phakathi kwamabili, kungakhobehlulekile ukuyaphatheka ngoba bebengazilungiselelanga. Ngalokhu, uthiumhlangano lo uzaqala kusasa ePretoria. Wengeze wathi inguquko yesisekelosombuso, u Ammendment # 19 ebimele ihlaziywe lidale lephalamende kusasaisizahlaziywa ngeviki ezayo. ISadc yona ibithe u Ammendment 19 kumele abesehluzwe walolongwa wethulwa ukuba ngumthetho mhlaka 5 ukuze u Tsvangirailabasekeli bakhe ababili bafungiswe baqale umsebenzi. Ingcwethi ecubungulaezombusazwe uMnu George Mkhwanazi uthi ukusolana okukhona phakathi kweMDCleZanu PF akumangalisi ngoba amacele womabili evele engathembani. Kunjalo nje,ekhuluma emhlanganweni we African Union, uMongameli Mugabe ukhuthaze amazwe angentshonalanga afana leBritain le America ukuthi esule izijeziso azethulela iziphathamandla zikahulumende wakhe. UMugabe uthe izijeziso lezi yizo ezibangela ubunzima obukhona elizweni. Kodwaumanyano we European Union wona uthi kawusoze wesule lezi zijeziso, okungamazwiasethulwe njalo ngene Britain. Kodwa amazwe la athi azaqhubeka encedisaeleZimbabwe, ikakhulu uhulumende womanyano engabunjwa. Ingcwethi ecubungulaezombusazwe uMnu Mlamuli Nkomo uthi izijeziso lezi zizaxabanisa abeZanu PF labeMDC kuhulumende womanyano ngoba kuzabacunula abeZanu PF ukuthi kabenelisiukwethekelela amazwe angentshonalanga, abeMDC bona basenelisa ukwenza lokhubengela migoqo.